#  PATVIRTINTA

#  UAB „Kretingos vandenys“

#  Direktoriaus 2010 m. liepos 10 d.

#  įsakymu Nr. V-28

# UAB „KRETINGOS VANDENYS“

# SUPAPRASTINTŲ VIEŠŲJŲ PIRKIMŲ TAISYKLĖS

# BENDROSIOS NUOSTATOS

# 1. Uždarosios akcinės bendrovės „Kretingos vandenys“ (toliau tekste – Perkančioji organizacija/ Bendrovė) supaprastintų viešųjų pirkimų taisyklės (toliau tekste – Taisyklės) reglamentuoja Perkančiosios organizacijos viešųjų pirkimų, atliktinų supaprastinta pirkimų tvarka, vykdymo tvarką.

# 2. Taisyklėmis vadovaujamasi, kai:

# 2.1. atliekami prekių, paslaugų ar darbų pirkimai, kurių vertė yra mažesnė už Lietuvos Respublikos viešųjų pirkimų įstatyme (toliau tekste – Viešųjų pirkimų įstatymas) nurodytą tarptautinio pirkimo vertės ribą;

# 2.2. perkamos Viešųjų pirkimų įstatymo 2 priedėlio B sąraše nurodytos paslaugos neatsižvelgiant į pirkimo vertę;

# 2.3. atliekami Viešųjų pirkimų įstatymo 9 straipsnio 14 dalyje nurodyti pirkimai.

# 3. Taisyklės parengtos vadovaujantis šiais žemiau įvardintais teisės aktais ir kitais dokumentais:

# 3.1. Viešųjų pirkimų įstatymu;

# 3.2. Europos Komisijos aiškinamuoju komunikatu dėl Bendrijos teisės, taikomos sudarant sutartis, kurioms netaikomos arba tik iš dalies taikomos viešųjų pirkimų direktyvos (2006/C 179/02);

# 3.3. kitais viešuosius pirkimus reglamentuojančiais teisės aktais.

# 4. Taisyklės parengtos atsižvelgiant į šiuos žemiau įvardintus esminius viešųjų pirkimų organizavimo ir vykdymo principus bei standartus:

# 4.1. Taisyklėmis nustatyta Perkančiosios organizacijos viešųjų pirkimų organizavimo ir vykdymo tvarka yra parengta atsižvelgiant į Europos Sąjungos ir nacionaliniuose teisės aktuose įtvirtintus viešųjų pirkimų principus ir konfidencialumo reikalavimus. Organizuojant ir vykdant viešuosius pirkimus Perkančioji organizacija užtikrina, kad nebūtų pažeisti tiekėjų lygiateisiškumo, nediskriminavimo, abipusio pripažinimo, taip pat pirkimų skaidrumo ir proporcingumo principai;

# 4.2. Kiekvieno konkretaus viešojo pirkimo atveju, atsižvelgiant į proporcingumo principą, kiekvieno potencialaus dalyvio atžvilgiu užtikrinamas pakankamas skaidrumo (viešumo) apie numatomą vykdyti viešąjį pirkimą laipsnis, užtikrinama reali ir sąžininga konkurencija tarp potencialių viešojo pirkimo dalyvių;

# 4.3. Taisyklėmis nustatoma, kad nė vienas potencialus viešojo pirkimo dalyvis, raštu pareiškęs norą dalyvauti pirkimo procedūrose ir pateikti pasiūlymą, nebūtų diskriminuojamas, nepriklausomai nuo to, kuriuo metu dalyvis išreiškė ketinimą ir pasirengimą dalyvauti pirkimo procedūrose;

# 4.4. Vykdant viešuosius pirkimus užtikrinama, kad viešojo pirkimo procedūros būtų atliekamos nepažeidžiant Taisyklių 4.1. – 4.3. punktuose nustatytų principų ir standartų, o su tiekėju sudaroma sutartis įgalintų užtikrinti, kad pirkimui skirtos lėšos bus naudojamos racionaliai;

# 4.5. Siekiant užtikrinti, kad būtų išlaikytas Taisyklių 4.4. punkte nustatyto tikslo ir priemonių, kurias Perkančioji organizacija naudoja tiems tikslams pasiekti, proporcingumas (viešojo pirkimo proporcingumo principas), Perkančioji organizacija nustato, kad visuotinai priimti viešojo pirkimo sutarčių sudarymo standartai gali būti netaikomi viešiesiems pirkimams, kurie, atsižvelgiant į konkretaus viešojo pirkimo vertę ir nusistovėjusią praktiką, iš esmės nėra reikšmingi potencialiems viešojo pirkimo dalyviams ir pačiai Perkančiajai organizacijai, ir, kurių viešojo pirkimo vertė objektyviai yra nepakankama tam, kad būtų galima taikyti ir išlaikyti visuotinai priimtus viešojo pirkimo sutarčių sudarymo standartus. Tokia nuostata yra pagrįsta tuo, kad šiais atvejais visuotinai priimtų viešojo pirkimo sutarčių sudarymo standartų taikymo vykdant viešuosius pirkimus poveikis pagrindiniams viešųjų pirkimų principams vertintinas ne tik kaip objektyviai nepakankamas, bet ir kaip šalutinis veiksnys užtikrinant iš pirminės Europos Sąjungos Bendrijos teisės ir nacionalinės teisės kylančių standartų taikymą. Kita vertus, sudarant bet kokios vertės viešojo pirkimo sutartį, užtikrinama, kad pirkimui skirtos lėšos būtų naudojamos racionaliai.

# 5. Taisyklėmis nustatyta viešųjų pirkimų vykdymo tvarka taikoma visiems Perkančiosios organizacijos vykdomiems supaprastintiems pirkimams, išskyrus prekių, paslaugų ir darbų pirkimus, numatytus Viešųjų pirkimo įstatymo 10 straipsnyje.

# 6. Taisyklėse vartojamos sąvokos atitinka Viešųjų pirkimų įstatyme vartojamos sąvokas.

# 7. Supaprastintus pirkimus atlieka Perkančiosios organizacijos direktoriaus įsakymu sudaryta Viešųjų pirkimų komisija (toliau tekste – Komisija) ir Pirkimo organizatoriai – Perkančiosios organizacijos direktoriaus įsakymu paskirti Perkančiosios organizacijos darbuotojai.

# 8. Perkančiosios organizacijos Pirkimo organizatoriai atlieka tuos Perkančiosios organizacijos vykdomus supaprastintus pirkimus, kurie Viešųjų pirkimų įstatymo kontekste yra laikomi mažos vertės pirkimais. Visus kitus Perkančiosios organizacijos supaprastintus pirkimus atlieka Perkančiosios organizacijos direktoriaus įsakymu sudaryta Komisija. Perkančiosios organizacijos direktorius turi teisę priimti sprendimą pavesti pirkimą atlikti Komisijai ir tuo atveju, kai supaprastintą pirkimą pagal Taisykles gali atlikti Pirkimo organizatorius.

# 9. Komisija ir Pirkimo organizatoriai supaprastintus pirkimus atlieka vadovaudamasi (vadovaudamiesi) viešųjų pirkimų principais, siekdama (siekdami), kad su tiekėju būtų sudaryta tokia pirkimo sutartis, kuri leistų racionaliai panaudoti pirkimui skirtas lėšas.

# 10. Vykdydama supaprastintus pirkimus Perkančioji organizacija (Komisija, Pirkimo organizatoriai) vadovaujasi Viešųjų pirkimų įstatymo I skyriaus, 24 straipsnio 2 dalies 5, 9, 23 punktų, 27 straipsnio 1 dalies, 41 straipsnio 1 dalies, IV ir V skyrių reikalavimais (atlikdama mažos vertės pirkimus, neprivalo vadovautis šio įstatymo 17 straipsnio 1, 2, 5, 7, 8 dalių, 18 straipsnio 1, 2, 3, 4, 6 dalių, 24 straipsnio 2 dalies 5, 9, 23 punktų, 27 straipsnio 1 dalies reikalavimais).

# 11. Priimant sprendimus (atliekant veiksmus, susijusius su pirkimo procedūromis) Komisija ir Pirkimo organizatoriai turi užtikrinti, kad bus laikomasi viešųjų pirkimų principų ir sutarčių sudarymo standartų, kaip tai yra apibrėžta šių Taisyklių 4 punkte.

# SUPAPRASTINTŲ PIRKIMŲ PLANAVIMAS IR ORGANIZAVIMAS

# 12. Perkančiosios organizacijos veiklai reikalingų prekių, paslaugų ir darbų pirkimai ateinantiems metams planuojami atsižvelgiant į einamųjų metų tos pačios rūšies prekių, paslaugų ir darbų pirkimų apimtis.

# 13. Perkančioji organizacija pirkimus vykdo pagal Viešųjų pirkimų įstatymo 7 str. 1 d. nurodytą tvarką parengtus ir patvirtintus planuojamų vykdyti einamaisiais biudžetiniais metais viešųjų pirkimų planus ir kasmet, ne vėliau kaip iki kovo 15 dienos, o šiuos planus patikslinusi – nedelsdama Centrinėje viešųjų pirkimų informacinėje sistemoje ir savo tinklalapyje skelbia tais metais planuojamų vykdyti viešųjų pirkimų suvestinę.

1. **SUPAPRASTINTŲ PIRKIMŲ PASKELBIMAS**

14. Perkančioji organizacija skelbimą apie supaprastintą pirkimą ir šių Taisyklių 15 punkte nurodytą informacinį pranešimą, kuriuos pagal Viešųjų pirkimų įstatymą ir šias Taisykles numatyta paskelbti viešai, skelbia Centrinėje viešųjų pirkimų informacinėje sistemoje. Skelbimai ir informaciniai pranešimai gali būti papildomai skelbiami Perkančiosios organizacijos tinklalapyje, kitur internete, leidiniuose ar kitomis priemonėmis. Skelbimo ar informacinio pranešimo paskelbimo diena yra jų paskelbimo Centrinėje viešųjų pirkimų informacinėje sistemoje data.

15. Perkančioji organizacija apie supaprastintą pirkimą gali neskelbti, jeigu yra bent viena iš sąlygų nurodytų Taisyklių 15.1, 15.2, 15.3, 15.4, 15.5 punktuose. Tokiu atveju (išskyrus šių Taisyklių 15.1 punkto 15.1.3, 15.1.4 papunkčiuose, 15.2 punkto 15.2.2, 15.2.3 papunkčiuose, 15.3 punkto 15.3.3 papunktyje, 15.4 punkto 15.4.2, 15.4.3, 15.4.4, 15.4.5 papunkčiuose, 15.5 punkto 15.5.2 papunktyje

nurodytus pirkimus) Perkančioji organizacija, priėmusi sprendimą pirkti prekių, paslaugų ar darbų neskelbdama apie pirkimą, apie tai privalo paskelbti informacinį pranešimą Viešųjų pirkimų įstatymo 86 straipsnio nustatyta tvarka, o pirkimo sutartį sudaryti ne anksčiau kaip po 5 darbo dienų nuo informacinio pranešimo paskelbimo dienos.

15.1. Neskelbiant apie pirkimą gali būti perkamos prekės, paslaugos ar darbai, kai:

15.1.1. pirkimas, apie kurį buvo skelbta, neįvyko, nes nebuvo gauta paraiškų ar pasiūlymų;

15.1.2. atliekant pirkimą, apie kurį buvo skelbta, visi gauti pasiūlymai neatitiko pirkimo dokumentų reikalavimų arba buvo pasiūlytos per didelės Perkančiajai organizacijai nepriimtinos kainos, o pirkimo

sąlygos iš esmės nekeičiamos ir į neskelbiamą pirkimą kviečiami visi pasiūlymus pateikę tiekėjai, atitinkantys Perkančiosios organizacijos nustatytus minimalius kvalifikacijos reikalavimus;

15.1.3. dėl įvykių, kurių Perkančioji organizacija negalėjo iš anksto numatyti, būtina skubiai įsigyti reikalingų prekių, paslaugų ar darbų. Aplinkybės, kuriomis grindžiama ypatinga skuba, negali priklausyti nuo Perkančiosios organizacijos;

15.1.4. atliekami mažos vertės pirkimai Perkančiosios organizacijos nustatytais atvejais;

15.1.5. dėl techninių, meninių priežasčių ar dėl objektyvių aplinkybių tik konkretus tiekėjas gali patiekti reikalingas prekes, pateikti paslaugas ar atlikti darbus ir kai nėra jokios kitos alternatyvos;

15.2. Neskelbiant apie pirkimą gali būti perkamos prekės ir paslaugos:

15.2.1. kai Perkančioji organizacija pagal ankstesnę sutartį iš tam tikro tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, iš esmės nesikeičia prekių ar paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniaisiais būtų nepriimtini, nes Perkančiajai organizacijai įsigijus skirtingų techninių charakteristikų prekių ar paslaugų, ji negalėtų naudotis anksčiau pirktomis prekėmis ar paslaugomis ar patirtų didelių nuostolių. Jeigu papildomai perkamų prekių ar paslaugų kaina viršija 30 procentų ankstesnės pirkimų kainos, turi būti atliekama ekspertizė dėl papildomai perkamų prekių ar paslaugų techninių charakteristikų suderinamumo;

15.2.2. prekių ir paslaugų, skirtų Lietuvos Respublikos diplomatinėms atstovybėms, konsulinėms įstaigoms užsienyje ir Lietuvos Respublikos atstovybėms prie tarptautinių organizacijų, kariniams atstovams ir specialiesiems atašė, pirkimams užsienyje;

15.2.3. prekės ir paslaugos yra perkamos naudojant reprezentacinėms išlaidoms skirtas lėšas.

15.3. Neskelbiant apie pirkimą taip pat gali būti perkamos prekės, kai:

15.3.1. perkamos prekės gaminamos tik mokslo, eksperimentavimo, studijų ar techninio tobulinimo tikslais, nesiekiant gauti pelno arba padengti mokslo ar tobulinimo išlaidų;

15.3.2. prekių biržoje perkamos kotiruojamos prekės;

15.3.3. perkami muziejų eksponatai, archyvų ir bibliotekų dokumentai, prenumeruojami laikraščiai ir žurnalai;

15.3.4. ypač palankiomis sąlygomis perkama iš bankrutuojančių, likviduojamų ar restruktūrizuojamų ūkio subjektų;

15.3.5. prekės perkamos iš valstybės rezervo.

15.4. Neskelbiant apie pirkimą taip pat gali būti perkamos paslaugos, kai:

15.4.1. perkamos licencijos naudotis bibliotekiniais dokumentais ar duomenų (informacinėmis) bazėmis;

15.4.2. perkamos teisėjų, prokurorų, profesinės karo tarnybos karių, Perkančiosios organizacijos valstybės tarnautojų ir (ar) pagal darbo sutartį dirbančių darbuotojų mokymo paslaugos;

15.4.3. perkamos literatūros, mokslo ir meno kūrinių autorių, atlikėjų ar jų kolektyvo paslaugos, taip pat mokslo, kultūros ir meno sričių projektų vertinimo ir pretendentų gauti teisės aktų nustatyta tvarka įsteigtas premijas veiklos šiose srityse vertinimo paslaugos;

15.4.4. perkamos ekspertų komisijų, komitetų, tarybų, kurių sudarymo tvarką nustato Lietuvos Respublikos įstatymai, narių teikiamos nematerialaus pobūdžio (intelektinės) paslaugos;

15.4.5. perkamos mokslo ir studijų institucijų mokslo, studijų programų, meninės veiklos, taip pat šių institucijų steigimo ekspertinio vertinimo paslaugos.

15.5. Neskelbiant apie pirkimą taip pat gali būti perkamos paslaugos ir darbai, kai:

15.5.1. dėl aplinkybių, kurių nebuvo galima numatyti, paaiškėja, kad reikia papildomų darbų arba paslaugų, neįrašytų į sudarytą pirkimo sutartį, tačiau be kurių negalima užbaigti sutarties vykdymo.

Tokia pirkimo sutartis gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o jos ir visų kitų papildomai sudarytų pirkimo sutarčių kaina neturi viršyti 30 procentų pradinės pirkimo sutarties kainos;

15.5.2. perkant iš esamo tiekėjo naujas paslaugas ar darbus, tokius pat, kokie buvo pirkti pagal ankstesnę pirkimo sutartį, su sąlyga, kad ankstesnioji sutartis buvo sudaryta skelbiant apie pirkimą ir kurį skelbiant buvo atsižvelgta į tokių papildomų pirkimų vertę, galimybė pirkti papildomai buvo nurodyta pirkimo skelbime, o visi minimi pirkimai skirti tam pačiam projektui vykdyti. Papildomų pirkimų metu sudaromų pirkimo sutarčių trukmė negali būti ilgesnė kaip 3 metai skaičiuojant nuo pradinės pirkimo sutarties sudarymo momento.

1. **PIRKIMO DOKUMENTŲ RENGIMAS, PAAIŠKINIMAI, TEIKIMAS**

# 16. Pirkimo dokumentus rengia Komisija arba Pirkimo organizatorius.

# 17. Pirkimo dokumentus pagal Pirkimų iniciatoriaus parengtas pagrindines pirkimo sąlygas rengia Pirkimų organizatorius ir privalo gauti iš bendrovės darbuotojų visą informaciją, reikalingą pirkimo dokumentams parengti ir pirkimo procedūroms atlikti.

18. Pirkimo dokumentai gali būti nerengiami, kai tiekėjai apklausiami žodžiu.

19. Pirkimo dokumentuose, atsižvelgiant į pasirinktą supaprastinto pirkimo būdą, pateikiama ši informacija:

19.1. nuoroda į Perkančiosios organizacijos supaprastintų pirkimų taisykles, kuriomis vadovaujantis vykdomas supaprastintas pirkimas;

19.2. nuorodos į išankstinį numatomo pirkimo paskelbimą „Valstybės žinių“ priede „Informaciniai pranešimai“ ir Europos Sąjungos oficialiajame leidinyje, kituose leidiniuose bei internete, jeigu apie pirkimą buvo skelbta iš anksto;

19.3. Perkančiosios organizacijos darbuotojų, kurie įgalioti palaikyti ryšį su tiekėjais, pareigos, vardai, pavardės, adresai, telefonų ir faksų numeriai;

19.4. pasiūlymų ir (ar) paraiškų, rengimo ir pateikimo reikalavimai; jeigu numatoma pasiūlymus ir (ar) paraiškas priimti naudojant elektronines priemones, atitinkančias Viešųjų pirkimų įstatymo 17 straipsnio nuostatas, – informacija apie reikalavimus, būtinus pasiūlymams ir (ar) paraiškoms pateikti elektroniniu būdu;

19.5. pasiūlymo galiojimo terminas;

19.6. prekių, paslaugų, darbų ar projekto pavadinimas, kiekis (apimtis), prekių tiekimo, paslaugų teikimo ar darbų atlikimo terminai;

19.7. techninė specifikacija;

19.8. informacija, ar pirkimo objektas skirstomas į dalis, kurių kiekvienai bus sudaroma pirkimo sutartis arba preliminarioji sutartis, ir ar leidžiama pateikti pasiūlymus paduoti tik vienai pirkimo objekto daliai, vienai ar kelioms dalims, ar visoms dalims; pirkimo objekto dalių, dėl kurių gali būti pateikti pasiūlymai, apibūdinimas;

19.9. informacija, ar leidžiama pateikti alternatyvius pasiūlymus, šių pasiūlymų reikalavimai;

19.10. jeigu numatoma tikrinti kvalifikaciją – tiekėjų kvalifikacijos reikalavimai, tarp jų ir reikalavimai atskiriems bendrą paraišką ar pasiūlymą pateikiantiems tiekėjams;

19.11. jeigu numatoma riboti tiekėjų skaičių – kvalifikacinės atrankos kriterijai bei tvarka, mažiausias kandidatų, kuriuos Perkančioji organizacija atrinks ir pakvies pateikti pasiūlymus, skaičius;

19.12. dokumentų sąrašas ir informacija, kurią turi pateikti tiekėjai, siekiantys įrodyti, kad jų kvalifikacija atitinka keliamus reikalavimus;

19.13. reikalavimas pateikti Lietuvos Respublikos Vyriausybės įgaliotos institucijos nustatytos formos tiekėjo deklaraciją, kurioje nurodoma, kad tiekėjas nedavė ir neketina duoti Komisijos nariams, ekspertams, Perkančiosios organizacijos (įgaliotosios organizacijos) vadovams, valstybės tarnautojams

(darbuotojams) ar kitų tiekėjų atstovams pinigų, dovanų, nesuteikė jokių paslaugų ar kitokio atlygio už sudarytas ar nesudarytas sąlygas, susijusias su palankiais veiksmais laimėti pirkimus; su kokiais ūkio subjektais tiekėjas yra susijęs Lietuvos Respublikos konkurencijos įstatymo 3 straipsnio 12 dalyje nustatytais būdais, ir patvirtinama, kad jeigu vienas ar keli iš jo nurodytų ūkio subjektų, su kuriais jis yra susijęs, dalyvauja pirkime ir pateikia savarankišką pasiūlymą (pasiūlymus), tiekėjas šiame pirkime veikia nepriklausomai nuo jų ir jie laikytini konkurentais; kad tiekėjas nedalyvauja Lietuvos Respublikos konkurencijos įstatymo 5 straipsnyje nurodytuose draudžiamuose susitarimuose ir susitarimuose, pažeidžiančiuose Viešųjų pirkimų įstatymo 3 straipsnyje nurodytus principus.

19.14. informacija, kaip turi būti apskaičiuota ir išreikšta pasiūlymuose nurodoma kaina;

19.15. informacija, kad pasiūlymai bus vertinami litais. Galima nurodyti, kad pasiūlymuose kainos nurodytos užsienio valiuta, jos bus perskaičiuojamos litais pagal Lietuvos banko nustatytą ir paskelbtą lito ir užsienio valiutos santykį paskutinę pasiūlymų pateikimo termino dieną;

19.16. kur ir kada (diena, valanda ir minutė) bus atplėšiami vokai ar susipažįstama su elektroninėmis priemonėmis pateiktais pasiūlymais (toliau vadinama vokų su pasiūlymais atplėšimu);

19.17. pasiūlymų vertinimo kriterijai, kiekvieno jų svarba bendram įvertinimui, vertinimo taisyklės ir procedūros. Pirkimo dokumentuose nurodomas kiekvienam ekonomiškai naudingiausiam pasiūlymui nustatyti pasirinkto kriterijaus lyginamasis svoris. Kriterijų lyginamasis svoris gali būti išreikštas konkrečiu dydžiu arba nustatant intervalą, į kurį patenka kiekviena kriterijui priskiriama reikšmė. Tais atvejais, kai dėl pirkimo objekto ypatybių neįmanoma nustatyti kriterijų lyginamojo svorio, Perkančioji organizacija turi nurodyti pirkimo dokumentuose taikomų kriterijų svarbos eiliškumą mažėjančia tvarka;

19.18. siūlomos pasirašyti pirkimo (preliminariosios) sutarties svarbiausios sąlygos (kainos ar kainodaros taisyklės, atsiskaitymo tvarka, atlikimo terminai, sutarties nutraukimo tvarka ir kitos sąlygos pagal Viešųjų pirkimų įstatymo 18 straipsnio 6 dalį) arba pirkimo sutarties projektas (jeigu jis yra parengtas);

19.19. jei reikalaujama – pasiūlymų galiojimo užtikrinimo ir pirkimo sutarties įvykdymo užtikrinimo reikalavimai;

19.20. jei Perkančioji organizacija numato reikalavimą, kad ūkio subjektų grupė, kurios pasiūlymas bus pripažintas geriausiu, įgytų tam tikrą teisinę formą – teisinės formos reikalavimai;

19.21. būdai, kuriais tiekėjai gali prašyti pirkimo dokumentų paaiškinimų;

19.22. pasiūlymų keitimo ir atšaukimo tvarka;

19.23. turi būti reikalaujama, kad kandidatas ar dalyvis savo pasiūlyme nurodytų, kokius subrangovus, subtiekėjus ar subteikėjus jis ketina pasitelkti ir gali būti reikalaujama, kad kandidatas ar dalyvis savo pasiūlyme nurodytų kokiai pirkimo daliai jis ketina pasitelkti subrangovus, subtiekėjus ar subteikėjus;

19.24. informacija apie atidėjimo termino taikymą, ginčų nagrinėjimo tvarką;

19.25. kita reikalinga informacija apie pirkimo sąlygas ir procedūras.

20. Pirkimo dokumentų sudėtinė dalis yra skelbimas apie supaprastintą pirkimą. Skelbimuose esanti informacija vėliau papildomai gali būti neteikiama (kituose pirkimo dokumentuose pateikiama nuoroda į atitinkamą informaciją skelbime).

21. Mažos vertės pirkimų atveju, tai pat kai apklausos metu pasiūlymą pateikti kviečiamas tik vienas tiekėjas, pirkimo dokumentuose gali būti pateikiama ne visa Taisyklių 19 punkte nurodyta informacija, jeigu Perkančioji organizacija mano, kad informacija yra nereikalinga.

22. Pirkimo dokumentai rengiami lietuvių kalba. Papildomai pirkimo dokumentai gali būti rengiami ir kitomis kalbomis.

23. Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o Perkančioji organizacija nupirkti tai, ko reikia. Pirkimo dokumentuose nustatyti reikalavimai negali dirbtinai riboti tiekėjų galimybių dalyvauti supaprastintame pirkime ar sudaryti sąlygas dalyvauti tik konkretiems tiekėjams.

24. Pirkimo dokumentai, tarp jų ir kvietimai, pranešimai, paaiškinimai, papildymai, tiekėjams pateikiami asmeniškai, siunčiami registruotu laišku, faksu, elektroniniu paštu ar skelbiami interneto svetainėje (CVP IS, Perkančiosios organizacijos ar kitoje interneto svetainėje), kaip Perkančioj iorganizacija nurodo skelbime apie pirkimą (apklausos metu – kvietime pateikti pasiūlymus, jei su kvietimu pirkimo dokumentai nepridedami). Skelbime apie pirkimą (apklausos metu – kvietime pateikti pasiūlymus) turi būti nurodytas interneto adresas, jei pirkimo dokumentai skelbiami internete.

Pirkimo dokumentai negali būti teikiami (skelbiami) anksčiau nei apie supaprastintą pirkimą paskelbta, apklausos atveju – pateikti kvietimai dalyvauti pirkimo procedūrose.

25. Perkančioji organizacija pirkimo dokumentus, kuriuos įmanoma pateikti elektroninėmis priemonėmis, įskaitant technines specifikacijas, dokumentų paaiškinimus (patikslinimus), taip pat atsakymus į tiekėjų klausimus, skelbia Centrinėje viešųjų pirkimų informacinėje sistemoje kartu su skelbimu apie pirkimą. Jeigu pirkimo dokumentų neįmanoma paskelbti Centrinėje viešųjų pirkimų informacinėje sistemoje, Perkančioji organizacija pirkimo dokumentus tiekėjui pateikia kitomis priemonėmis.

26. Pirkimo dokumentai tiekėjams turi būti teikiami nuo skelbimo apie pirkimą paskelbimo ar kvietimo išsiuntimo tiekėjams dienos iki pasiūlymo pateikimo termino, nustatyto pirkimo dokumentuose, pabaigos. Pirkimo dokumentai pateikiami to paprašiusiam tiekėjui nedelsiant, ne vėliau kaip per 3 darbo dienas, gavus prašymą. Kai pirkimo dokumentai skelbiami CVP IS, Perkančiosios organizacijos ar kitoje interneto svetainėje, papildomai jie gali būti neteikiami.

27. Tiekėjas gali paprašyti, kad Perkančioji organizacija paaiškintų pirkimo dokumentus. Perkančioji organizacija atsako į kiekvieną tiekėjo rašytinį prašymą paaiškinti pirkimo dokumentus, jeigu prašymas gautas ne vėliau kaip prieš 4 darbo dienas iki pirkimo pasiūlymų pateikimo termino pabaigos. Perkančioji organizacija į gautą prašymą atsako ne vėliau kaip per 3 darbo dienas nuo jo gavimo dienos. Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kuriems ji pateikė pirkimo dokumentus, bet nenurodo, iš ko gavo prašymą duoti paaiškinimą. Jei pirkimo dokumentai buvo skelbti internete, ten pat paskelbiami pirkimo dokumentų paaiškinimai. Atsakymas turi būti siunčiamas taip, kad tiekėjas jį gautų ne vėliau kaip likus 1 darbo dienai iki pasiūlymų pateikimo termino pabaigos. Šis punktas netaikomas vykdant mažos vertės pirkimus. Atsižvelgdama į pirkimo sudėtingumą, pirkimo aplinkybės ir kitą reikšmingą informaciją, Perkančioji organizacija konkretaus pirkimo atveju gali numatyti ir kitokius terminus, tačiau turi užtikrinti, kad nebūtų pažeisti viešųjų pirkimų principai ir viešuosius pirkimus reglamentuojančios teisės normos.

28. Nesibaigus pasiūlymų pateikimo terminui, Perkančioji organizacija savo iniciatyva gali paaiškinti (patikslinti) pirkimo dokumentus, tikslinant ir paskelbtą informaciją. Paaiškinimai turi būti išsiųsti (paskelbti) likus pakankamai laiko iki pasiūlymų pateikimo termino pabaigos.

29. Jeigu Perkančioji organizacija rengia susitikimą su tiekėjais, ji surašo šio susitikimo protokolą. Protokole fiksuojami visi šio susitikimo metu pateikti klausimai dėl pirkimo dokumentų ir atsakymai į juos. Protokolo išrašas laikomas pirkimo dokumentų paaiškinimu, kuris turi būti pateiktas tiekėjams Taisyklių 27 punkte nustatyta tvarka.

30. Jeigu pirkimo dokumentus paaiškinusi (patikslinusi) Perkančioji organizacija jų negali pateikti Taisyklių 27 punkte (ar pirkimo dokumentuose) nustatytais terminais, ji privalo perkelti pasiūlymų pateikimo terminą. Šis terminas nukeliamas protingumo kriterijų atitinkančiam laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus) ir tinkamai parengti pasiūlymus. Perkančioji organizacija turi atsižvelgti į tai, kad paaiškinus (patikslinus) pirkimo dokumentus (pvz., sumažinus tiekėjų kvalifikacijos reikalavimus), gali atsirasti naujų tiekėjų, norinčių dalyvauti pirkime, todėl pasiūlymų pateikimo terminą reikėtų nustatyti tokį, kad šie tiekėjai spėtų kreiptis pirkimo dokumentų ir parengti pasiūlymus.

31. Pranešimai apie kiekvieną pirkimo pasiūlymų pateikimo termino nukėlimą išsiunčiami visiems tiekėjams, kuriems buvo pateikti pirkimo dokumentai. Jei pirkimo dokumentai skelbiami internete, ten pat paskelbiama apie termino nukėlimą. Šių Taisyklių III skyriuje nurodytuose leidiniuose apie pasiūlymų pateikimo termino nukėlimą galima neskelbti, jeigu nekeičiama kita skelbime apie supaprastintą pirkimą paskelbta informacija ir jeigu nepaskelbus apie pasiūlymų pateikimo termino nukėlimą nebus pažeisti pirkimų principai.

1. **TECHNINĖ SPECIFIKACIJA**

32. Perkančioji organizacija, atlikdama supaprastintus pirkimus (išskyrus mažos vertės pirkimus), techninę specifikaciją rengia vadovaudamasi Viešųjų pirkimų įstatymo 25 straipsnyje nustatytais reikalavimais. Perkančioji organizacija, atlikdama mažos vertės pirkimus, gali nesivadovauti Viešųjų pirkimų įstatymo 25 straipsnyje nustatytais reikalavimais, tačiau bet kuriuo tveju ji turi užtikrinti Viešųjų pirkimų įstatymo 3 straipsnyje nurodytų principų laikymąsi.

1. **TIEKĖJŲ KVALIFIKACIJOS PATIKRINIMAS**

33. Siekiant įsitikinti, ar tiekėjas bus pajėgus įvykdyti pirkimo sutartį, atsižvelgiant į Viešųjų pirkimų įstatymo 32–38 straipsnių nuostatas bei Viešųjų pirkimų tarnybos direktoriaus 2003 m. spalio 20 d. įsakymu Nr. 1S-100 patvirtintas Tiekėjų kvalifikacijos vertinimo metodines rekomendacijas (Žin., 2003, Nr. 103-4623; 2007, Nr. 66-2595) (aktualią jų redakciją), pirkimo dokumentuose gali būti nustatomi tiekėjų kvalifikacijos reikalavimai ir vykdomas tiekėjų kvalifikacijos patikrinimas.

34. Tiekėjų kvalifikacijos neprivaloma tikrinti, kai:

34.1. jau vykdytame supaprastintame pirkime visi gauti pasiūlymai neatitiko pirkimo dokumentų reikalavimų arba buvo pasiūlytos per didelės Perkančiajai organizacijai nepriimtinos kainos, o pirkimo

sąlygos iš esmės nekeičiamos ir į apklausos būdu atliekamą pirkimą kviečiami visi pasiūlymus pateikę tiekėjai, atitinkantys Perkančiosios organizacijos nustatytus minimalius kvalifikacijos reikalavimus;

34.2. dėl techninių, meninių priežasčių ar dėl objektyvių aplinkybių tik konkretus tiekėjas gali patiekti reikalingas prekes, pateikti paslaugas ar atlikti darbus ir nėra jokios kitos alternatyvos;

34.3. kai Perkančioji organizacija pagal ankstesnę pirkimo sutartį iš kokio nors tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, iš esmės nesikeičia prekių ar paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniaisiais būtų nepriimtini, nes Perkančiajai organizacijai įsigijus skirtingų techninių charakteristikų prekių ar paslaugų, ji negalėtų naudotis anksčiau pirktomis prekėmis ar paslaugomis ar patirtų didelių nuostolių;

34.4. prekių biržoje perkamos kotiruojamos prekės;

34.5. perkami muziejų eksponatai, archyviniai ir bibliotekiniai dokumentai, yra prenumeruojami laikraščiai ir žurnalai;

34.6. ypač palankiomis sąlygomis perkama iš bankrutuojančių, likviduojamų, restruktūrizuojamų ar sustabdžiusių veiklą ūkio subjektų;

34.7. prekės perkamos iš valstybės rezervo;

34.8. perkamos licencijos naudotis bibliotekiniais dokumentais ar duomenų (informacinėmis) bazėmis;

34.9. dėl aplinkybių, kurių nebuvo galima numatyti, paaiškėja, kad yra reikalingi papildomi darbai arba paslaugos, kurie nebuvo įrašyti į sudarytą pirkimo sutartį, tačiau be kurių negalima užbaigti pirkimo sutarties vykdymo;

34.10. perkamos teisėjų, prokurorų, profesinės karo tarnybos karių, Perkančiosios organizacijos valstybės tarnautojų ir (ar) pagal darbo sutartį dirbančių darbuotojų mokymo paslaugos;

34.11. perkamos ekspertų komisijų, komitetų, tarybų, kurių sudarymo tvarką nustato Lietuvos Respublikos įstatymai, narių teikiamos nematerialaus pobūdžio (intelektinės) paslaugos;

34.12. mažos vertės pirkimų atveju.

1. **PASIŪLYMŲ NAGRINĖJIMAS IR VERTINIMAS**

35. Pasiūlymai turi būti priimami laikantis pirkimo dokumentuose nurodytos tvarkos.

Pavėluotai gauti pasiūlymai (vokai su pasiūlymais – neatplėšti) nenagrinėjami ir grąžinami juos pateikusiems tiekėjams.

36. Vokus su pasiūlymais atplėšia (su pasiūlymais susipažįsta), pasiūlymus nagrinėja ir vertina supaprastintą pirkimą atliekanti Komisija arba Pirkimo organizatorius.

37. Vokai su pasiūlymais atplėšiami Komisijos posėdyje. Posėdis vyksta pirkimo dokumentuose nurodytoje vietoje, prasideda nurodytą dieną, valandą ir minutę. Posėdžio diena ir valanda turi sutapti su pasiūlymų pateikimo termino pabaiga. Nustatytu laiku turi būti atplėšti visi vokai su pasiūlymais, gauti nepasibaigus jų pateikimo terminui. Vokų atplėšimo procedūroje, išskyrus atvejus, kai supaprastinto pirkimo metu gali būti deramasi dėl pasiūlymo sąlygų ir tokiame pirkime dalyvauti kviečiami keli tiekėjai, turi teisę dalyvauti visi pasiūlymus pateikę tiekėjai arba jų atstovai.

38. Jeigu pasiūlymus buvo prašoma pateikti dviejuose vokuose, vokai su pasiūlymais turi būti atplėšiami dviejuose Komisijos posėdžiuose. Pirmame posėdyje atplėšiami tik tie vokai, kuriuose yra pateikti techniniai pasiūlymo duoneys ir kita informacija bei dokumentai, antrame posėdyje – vokai, kuriuose nurodytos kainos. Antras posėdis gali įvykti tik tada, kai Perkančioji organizacija patikrina, ar tiekėjų kvalifikacija ir pateiktų pasiūlymų techniniai duomenys atitinka pirkimo dokumentuose keliamus reikalavimus, ir pagal pirkimo dokumentuose nustatytus reikalavimus įvertina pasiūlymų techninius duomenis. Apie šio patikrinimo ir įvertinimo rezultatus Perkančioji organizacija privalo raštu pranešti visiems tiekėjams, kartu nuorodyti antro vokų su pasiūlymais atplėšimo posėdžio laiką ir vietą. Jeigu Perkančioji organizacija, patikrinusi ir įvertinusi pirmame voke tiekėjo pateiktus duomenis, atmeta jo pasiūlymą, netplėštas vokas su pasiūlyta kaina saugomas kartu su kitais tiekėjo pateiktais dokumentais Viešųjų pirkimų įstatymo 21 straispnyje nustatyta tvarka.

39. Atplėšus voką, pasiūlymo paskutinio lapo antrojoje pusėje pasirašo posėdyje dalyvaujantys Komisijos nariai. Ši nuostata netaikoma, kai pasiūlymas perduodamas elektroninėmis priemonėmis.

40. Komisija vokų atplėšimo procedūros rezultatus įformina protokolu.

41. Vokų su pasiūlymais atplėšimo procedūroje dalyvaujantiems tiekėjams ar jų atstovams pranešama ši informacija:

41.1. pasiūlymą pateikusio tiekėjo pavadinimas;

41.2. kai pasiūlymai vertinami pagal mažiausios kainos kriterijų – pasiūlyme nurodyta kaina;

41.3. kai pasiūlymai vertinami pagal ekonomiškai naudingiausio pasiūlymo vertinimo kriterijų

vokai su pasiūlymais (išskyrus derybų atvejį) turi būti atplėšiami dviejuose Komisijos posėdžiuose.

Pirmame posėdyje atplėšiami tik tie vokai, kuriuose yra pateikti techniniai pasiūlymo duomenys ir kita informacija bei dokumentai, antrame posėdyje – vokai, kuriuose nurodytos kainos. Antras posėdis gali įvykti tik tada, kai Perkančioji organizacija patikrina, ar pateiktų pasiūlymų techniniai duomenys ir tiekėjų kvalifikacija atitinka pirkimo dokumentuose keliamus reikalavimus, ir pagal pirkimo dokumentuose nustatytus reikalavimus įvertina pasiūlymų techninius duomenis, o šio įstatymo nustatytais atvejais – ir tiekėjų kvalifikaciją. Apie šio patikrinimo ir įvertinimo rezultatus Perkančioji organizacija privalo raštu pranešti visiems tiekėjams, kartu nurodyti antro vokų su pasiūlymais atplėšimo posėdžio laiką ir vietą. Jeigu Perkančioji organizacija, patikrinusi ir įvertinusi pirmame voke tiekėjo pateiktus duomenis, atmeta jo pasiūlymą, neatplėštas vokas su pasiūlyta kaina saugomas kartu su kitais tiekėjo pateiktais dokumentais Viešųjų pirkimų įstatymo 21 straipsnyje nustatyta tvarka.

41.4. ar pasiūlymas pasirašytas tiekėjo ar jo įgalioto asmens, o elektroninėmis priemonėmis teikiamas pasiūlymas – pateiktas su saugiu elektroniniu parašu;

41.5. kai reikalaujama:

41.5.1. ar yra pateiktas pasiūlymo galiojimo užtikrinimas;

41.5.2. ar pateiktas pasiūlymas yra susiūtas, sunumeruotas;

41.5.3. ar pasiūlymas paskutinio lapo antroje pusėje patvirtintas tiekėjo ar jo įgalioto asmens parašu, ar nurodytas pasirašančio asmens vardas, pavardė, pareigos bei pasiūlymą sudarančių lapų skaičius;

41.6. kai pasiūlymai pateikiami elektroninėmis priemonėmis – ar pasiūlymas pateiktas Perkančiosios organizacijos nurodytomis elektroninėmis priemonėmis, ar iki pasiūlymų pateikimo termino pabaigos niekas negalėjo peržiūrėti pasiūlyme pateiktos informacijos.

42. Jei pirkimas susideda iš atskirų pirkimo dalių, 41.1 – 41.3 punktuose nurodyta informacija, o jei reikia, ir kita informacija skelbiama dėl kiekvienos pirkimo dalies. Tokia informacija turi būti nurodoma ir vokų atplėšimo posėdžio protokole.

43. Vokų su pasiūlymais atplėšimo metu Komisija turi leisti posėdyje dalyvaujantiems suinteresuotiems tiekėjams ar jų įgaliotiems atstovams viešai ištaisyti pastebėtus jų pasiūlymo susiuvimo ar įforminimo trūkumus, kuriuos įmanoma ištaisyti posėdžio metu.

44. Apie vokų su pasiūlymais atplėšimo procedūrų metu paskelbtą informaciją raštu pranešama ir vokų atplėšimo procedūroje nedalyvaujantiems pasiūlymus pateikusiems tiekėjams, jeigu jie to pageidauja. Kiekvienas vokų atplėšimo procedūroje dalyvaujantis tiekėjas ar jo atstovas turi teisę asmeniškai susipažinti su viešai perskaityta informacija, tačiau supažindindama su šia informacija Perkančioji organizacija negali atskleisti tiekėjo pasiūlyme esančios konfidencialios informacijos.

45. Pasiūlymai nagrinėjami ir vertinami konfidencialiai, nedalyvaujant pasiūlymus pateikusiems tiekėjams ar jų atstovams.

46. Perkančioji organizacija, nagrinėdama pasiūlymus:

46.1. tikrina tiekėjų pasiūlymuose pateiktų kvalifikacinių duomenų atitikimą pirkimo dokumentuose nustatytiems minimaliems kvalifikacijos reikalavimams. Jeigu nustatoma, kad tiekėjo pateikti kvalifikaciniai duomenys yra neišsamūs arba netikslūs, privaloma prašyti tiekėjo juos patikslinti;

46.2. tikrina, ar pasiūlymas atitinka pirkimo dokumentuose nustatytus reikalavimus;

46.3. radusi pasiūlyme nurodytos kainos apskaičiavimo klaidų, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, dalyvis neturi teisės atsisakyti kainos sudėtinių dalių arba papildyti kainą naujomis dalimis. Jei dalyvis per Perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo, jo pasiūlymas laikomas neatitinkančiu pirkimo dokumentuose nustatytų reikalavimų;

46.4. jeigu pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laiko kainą, nurodytą žodžiais;

46.5. jeigu pateiktame pasiūlyme nurodyta prekių, paslaugų ar darbų kaina yra neįprastai maža, Perkančioji organizacija pareikalauja, kad dalyvis pagrįstų siūlomą kainą, o jeigu dalyvis nepateikia tinkamų kainos pagrįstumo įrodymų, pasiūlymą atmeta;

46.6. tikrina, ar pasiūlytos ne per didelės kainos.

47. Perkančioji organizacija gali prašyti, kad dalyviai paaiškintų savo pasiūlymus, tačiau ji negali prašyti, siūlyti arba leisti pakeisti pasiūlymo, pateikto supaprastinto atviro ar supaprastinto riboto konkurso metu, ar galutinio pasiūlymo, pateikto supaprastinto konkurencinio dialogo metu, esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. Esant reikalui, tiekėjai ar jų atstovai gali būti kviečiami į Komisijos posėdį, pranešant, į kokius klausimus jie turės atsakyti.

48. Perkančioji organizacija atmeta pasiūlymą, jeigu:

48.1. tiekėjas neatitiko minimalių kvalifikacijos reikalavimų;

48.2. tiekėjas savo pasiūlyme pateikė netikslius ar neišsamius duomenis apie savo kvalifikaciją ir, Perkančiajai organizacijai prašant, nepatikslino jų;

48.3. pasiūlymas neatitiko pirkimo dokumentuose nustatytų reikalavimų;

48.4. buvo pasiūlyta neįprastai maža kaina ir tiekėjas Perkančiosios organizacijos prašymu nepateikė tinkamų kainos pagrįstumo įrodymų;

48.5. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, Perkančiajai organizacijai nepriimtinos kainos.

49. Dėl Taisyklių 48 punkte nurodytų priežasčių neatmesti pasiūlymai vertinami remiantis vienu iš šių kriterijų:

49.1. ekonomiškai naudingiausio pasiūlymo, kai pirkimo sutartis sudaroma su dalyviu, pateikusiu Perkančiajai organizacijai naudingiausią pasiūlymą, išrinktą pagal pirkimo dokumentuose nustatytus kriterijus, susijusius su pirkimo objektu, – paprastai kokybės, kainos, techninių privalumų, estetinių ir funkcinių charakteristikų, aplinkosaugos charakteristikų, eksploatavimo išlaidų, efektyvumo, garantinio aptarnavimo ir techninės pagalbos, pristatymo datos, pristatymo laiko arba užbaigimo laiko. Pasiūlymų vertinimo kriterijais negalima pasirinkti tiekėjų kvalifikacijos kriterijų;

49.2. mažiausios kainos.

50. Supaprastinto projekto konkursui pateikti projektai gali būti vertinami pagal Perkančiosios organizacijos nustatytus kriterijus, kurie nebūtinai turi remtis mažiausia kaina ar ekonomiškai naudingiausio pasiūlymo vertinimo kriterijumi.

51. Perkančioji organizacija, pagal pirkimo dokumentuose nustatytus vertinimo kriterijus ir tvarką įvertinusi pateiktus dalyvių pasiūlymus, nustato pasiūlymų eilę ekonominio naudingumo mažėjimo arba kainų didėjimo tvarka (išskyrus atvejus, kai pasiūlymą pateikti kviečiamas tik vienas tiekėjas arba pasiūlymą pateikia tik vienas tiekėjas) ir laimėjusį pasiūlymą. Tais atvejais, kai vertinant ekonomiškai naudingiausio pasiūlymo vertinimo kriterijumi, kelių tiekėjų pasiūlymų ekonominis naudingumas yra vienodas, vertinant mažiausios kainos kriterijumi – kelių tiekėjų kaina yra vienoda, sudarant pasiūlymų eilę, pirmesnis į šią eilę įrašomas tiekėjas, kurio vokas su pasiūlymais įregistruotas anksčiausiai. Laimėjusiu pasiūlymu pripažįstamas pirmuoju pasiūlymų eilėje esantis pasiūlymas.

52. Perkančioji organizacija suinteresuotiems kandidatams ir suinteresuotiems dalyviams nedelsdama (ne vėliau kaip per 5 darbo dienas) praneša apie priimtą sprendimą sudaryti pirkimo sutartį ar preliminariąją sutartį arba sprendimą dėl leidimo dalyvauti dinaminėje pirkimo sistemoje, pateikia šio punkto 2 dalyje nurodytos atitinkamos informacijos, kuri dar nebuvo pateikta pirkimo procedūros metu, santrauką ir nurodo nustatytą pasiūlymų eilę, laimėjusį pasiūlymą, tikslų atidėjimo terminą.

Perkančioji organizacija taip pat turi nurodyti priežastis, dėl kurių buvo priimtas sprendimas nesudaryti

pirkimo sutarties ar preliminariosios sutarties, pradėti pirkimą ar dinaminę pirkimų sistemą iš naujo.

53. Perkančioji organizacija, gavusi kandidato ar dalyvio raštu pateiktą prašymą, turi nedelsdama, ne vėliau kaip per 15 dienų nuo prašymo gavimo dienos, nurodyti:

53.1. kandidatui – jo paraiškos atmetimo priežastis;

53.2. dalyviui, kurio pasiūlymas nebuvo atmestas, – laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio ar preliminariosios sutarties šalių pavadinimus;

53.3. dalyviui, kurio pasiūlymas buvo atmestas, pasiūlymo atmetimo priežastis, tarp jų ir nurodytas Viešųjų pirkimų įstatymo 25 straipsnio 4 ir 5 dalyse, taip pat priežastis, dėl kurių priimtas sprendimas dėl nelygiavertiškumo arba sprendimas, kad prekės, paslaugos ar darbai neatitinka rezultatų apibūdinimo ar funkcinių reikalavimų.

54. Tais atvejais, kai pasiūlymą pateikti kviečiamas tik vienas tiekėjas arba pasiūlymą pateikia tik vienas tiekėjas, jo pasiūlymas laikomas laimėjusiu, jeigu jis neatmestas pagal 48 punkto nuostatas.

55. Taisyklių 37, 38, 39, 41, 42, 49 punktuose pateikti reikalavimai gali būti netaikomi, kai vykdomas mažos vertės pirkimai.

1. **PIRKIMO SUTARTIS IR PRELIMINARIOJI SUTARTIS**

56. Perkančioji organizacija sudaryti pirkimo sutartį siūlo tam dalyviui, kurio pasiūlymas pripažintas laimėjusiu. Dalyvis sudaryti pirkimo sutarties kviečiamas raštu (išskyrus atvejus, kai pirkimo sutartis sudaroma žodžiu) ir jam nurodomas laikas, iki kada reikia atvykti sudaryti pirkimo sutarties.

57. Pirkimo sutartis turi būti sudaroma nedelsiant, bet ne anksčiau negu pasibaigė atidėjimo terminas. Atidėjimo terminas gali būti netaikomas, kai:

57.1. vienintelis suinteresuotas dalyvis yra tas, su kuriuo sudaroma pirkimo sutartis, ir nėra suinteresuotų kandidatų;

57.2. pirkimo sutartis sudaroma dinaminės pirkimo sistemos pagrindu;

57.3. pirkimo sutarties vertė mažesnė kaip 10 000 Lt (be PVM).

58. Tais atvejais, kai pirkimo sutartis sudaroma raštu, o tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti, tai Perkančioji organizacija siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį. Atsisakymu sudaryti pirkimo sutartį taip pat laikomas bet kuris iš šių atvejų:

58.1. tiekėjas nepateikia pirkimo dokumentuose nustatyto pirkimo sutarties įvykdymo užtikrinimo;

58.2. tiekėjas neatvyksta sudaryti pirkimo sutarties iki Perkančiosios organizacijos nurodyto laiko;

58.3. tiekėjas atsisako sudaryti pirkimo sutartį pirkimo dokumentuose nustatytomis sąlygomis,

58.4. ūkio subjektų grupė, kurios pasiūlymas pripažintas geriausiu, neįgijo Perkančiosios organizacijos reikalaujamos teisinės formos.

59. Sudarant pirkimo sutartį, joje negali būti keičiama laimėjusio tiekėjo pasiūlymo kaina, derybų protokole ar po derybų pateiktame galutiniame pasiūlyme užfiksuota galutinė derybų kaina ir pirkimo dokumentuose bei pasiūlyme nustatytos pirkimo sąlygos.

60. Pirkimo sutartis sudaroma raštu, išskyrus atvejus, kai pirkimo sutartis gali būti sudaroma žodžiu. Pirkimo sutartis sudaroma raštu turi atitikti Viešųjų pirkimų įstatymo 18 straipsnio 6 dalyje nurodytus reikalavimus.

61. Pirkimo sutartis gali būti sudaroma žodžiu, kai prekių ar paslaugų pirkimo sutarties vertė yra mažesnė kaip 10 000 Lt (be PVM) ir sutartinių įsipareigojimų vykdymas nėra užtikrinamas CK nustatytais prievolių įvykdymo užtikrinimo būdais. Sąskaita faktūra, PVM sąskaita faktūra ar pirkimo kvitas laikomi žodžiu sudarytą sutartį patvirtinančiais dokumentais.

62. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslai bei tokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Pirkimo sutarties sąlygų keitimu nebus laikomas pirkimo sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo dokumentuose. Tais atvejais, kai pirkimo sutarties sąlygų keitimo būtinybės nebuvo įmanoma numatyti rengiant pirkimo dokumentus ir (ar) pirkimo sutarties sudarymo metu, pirkimo sutarties šalys gali keisti tik neesmines pirkimo sutarties sąlygas.

63. Perkančioji organizacija, atlikusi supaprastintą pirkimą, gali sudaryti preliminariąją sutartį. Preliminariosios sutarties pagrindu ji gali sudaryti vieną ar kelias pirkimo sutartis (toliau šiame skyriuje – pagrindinė sutartis). Tiek sudarydama preliminariąją sutartį, tiek jos pagrindu pagrindinę sutartį, Perkančioji organizacija vadovaujasi Viešųjų pirkimų įstatymu.

64. Preliminarioji sutartis gali būti sudaroma tik raštu. Preliminariosios sutarties pagrindu sudaroma pagrindinė sutartis, atliekant prekių ir paslaugų pirkimus, kurių pirkimo sutarties vertė yra mažesnė kaip 10 000 Lt (be PVM), gali būti sudaroma žodžiu. Tuo atveju, kai pagrindinė sutartis sudaroma žodžiu, bendravimas (apklausa) su tiekėjais gali būti vykdomas žodžiu.

1. **SUPAPRASTINTŲ PIRKIMŲ BŪDAI IR PIRKIMO PROCEDŪROS**

65. Prekių, paslaugų ar darbų pirkimo būdai:

65.1. supaprastintas atviras konkursas;

65.2. supaprastintas ribotas konkursas;

65.3. supaprastintos skelbiamos derybos;

65.4. supaprastintos neskelbiamos derybos;

65.4. supaprastintas konkurencinis dialogas;

65.6. tiekėjų apklausa.

66. Perkančioji organizacija supaprastintą pirkimą gali atlikti:

66.1. Supaprastinto atviro, supaprastinto riboto konkurso ar supaprastintų skelbiamų derybų būdu gali būti atliktas visais atvejais, tinkamai apie jį paskelbus.

66.2. Supaprastinto konkurencinio dialogo būdu pirkimas gali būti atliekamas, kai Perkančioji organizacija dėl pirkimo objekto sudėtingumo negali apibrėžti pirkimo objekto techninės specifikacijos ir siekia atrinkti vieną ar kelis iš tiekėjų pateiktų sprendinių.

66.3. Supaprastintų neskelbiamų derybų būdu pirkimas gali būti atliekamas esant šių Taisyklių 15.1, 15.2, 15.3, 15.4, 15.5 dalyse nustatytoms sąlygoms.

66.4. Tiekėjų apklausos būdu pirkimas gali būti atliekamas pagal Viešųjų pirkimų įstatymą ir šiose Taisyklėse nustatytas sąlygas. Tiekėjų apklausos būdas gali būti taikomas tik tuo atveju, jei atliekamas

supaprastintas pirkimas Viešųjų pirkimų įstatymo kontekste yra laikomas mažos vertės pirkimu.

67. Perkančioji organizacija, vykdydama supaprastintus pirkimus, gali taikyti ir kitas procedūras, nustatytas Viešųjų pirkimų įstatymo II skyriaus septintame skirsnyje – dinaminę pirkimo procedūrą ir elektroninį aukcioną, taip pat vykdyti supaprastinto projekto konkursą, kaip tai numatyta Viešųjų pirkimų įstatymo II skyriaus aštuntame skirsnyje.

1. **SUPAPRASTINTAS ATVIRAS KONKURSAS**

68. Supaprastintas atviras konkursas – apie pirkimą skelbiama viešai, o pasiūlymus pateikti gali visi pirkimu suinteresuoti tiekėjai. Supaprastintas atviras konkursas vykdomas tokia pačia tvarka kaip ir atviras konkursas, kaip tai yra nustatyta Viešųjų pirkimų įstatymo II skyriuje, išskyrus tai, kad:

68.1. pasiūlymų pateikimo terminas negali būti trumpesnis kaip 7 darbo dienos nuo pirkimo paskelbimo Centrinėje viešųjų pirkimų informacinėje sistemoje (CVP IS) dienos;

68.2. Perkančioji organizacija atsako į tiekėjo prašymą paaiškinti (patikslinti) pirkimo dokumentus, jei prašymas paaiškinti (patikslinti) pirkimo dokumentus yra gautas likus ne mažiau kaip 4 darbo dienoms iki pasiūlymų pateikimo termino pabaigos. Pirkimo dokumentų paaiškinimas (patikslinimas) paskelbiamas viešai ten pat, kur ir buvo paskelbti pirkimo dokumentai – CVP IS, o jei pirkimo dokumentai nebuvo skelbti viešai – pateikiamas tiesiogiai pirkimo dokumentus iš Perkančiosios organizacijos nustatyta tvarka įsigijusiems tiekėjams. Pirkimo dokumentų paaiškinimas (patikslinimas) turi būti paskelbtas arba tiekėjui tiesiogiai pateiktas taip, kad iki pasiūlymų pateikimo termino pabaigos būtų likę ne mažiau kaip 2 darbo dienos, o jei jų neįmanoma tokiu terminu paskelbti (tiekėjui pateikti), pasiūlymų pateikimo galutinis terminas nukeliamas vėlesniam laikui, per kurį tiekėjai, rengdami pasiūlymus, galėtų atsižvelgti į šiuos paaiškinimus (patikslinimus). Skelbimas dėl pirkimo netikslinimas, jei nesikeičia kita skelbime apie pirkimą nurodyta informacija, tai yra, jei yra tikslinamas tik pasiūlymų pateikimo galutinis terminas ir vokų su pasiūlymais atplėšimo terminas;

68.3. Netaikomas Viešųjų pirkimų įstatymo 22 straipsnis, 23 straipsnis, taip pat 39 straipsnio 7 dalis ir 40 straipsnio 1 dalies 2 sakinio nuostata.

1. **SUPAPRASTINTAS RIBOTAS KONKURSAS**

69. Supaprastintas ribotas konkursas – apie pirkimą skelbiama viešai, paraiškas dalyvauti pirkime gali pateikti visi pirkimu suinteresuoti kandidatai, o pasiūlymus – tik Perkančiosios organizacijos atrinkti kandidatai. Supaprastintas ribotas konkursas vykdomas tokia pačia tvarka kaip ir ribotas konkursas, kaip tai yra nustatyta Viešųjų pirkimų įstatymo II skyriuje, išskyrus tai, kad:

69.1. paraiškų pateikimo terminas negali būti trumpesnis kaip 7 darbo dienos nuo pirkimo paskelbimo CVP IS dienos, o pasiūlymų pateikimo terminas – ne trumpesnis kaip 7 darbo dienos nuo kvietimo pateikti pasiūlymus išsiuntimo atrinktiems kandidatams dienos;

69.2. Perkančioji organizacija atsako į tiekėjo prašymą paaiškinti (patikslinti) pirkimo dokumentus, jei prašymas paaiškinti (patikslinti) pirkimo dokumentus yra gautas likus ne mažiau kaip 4 darbo dienoms iki paraiškų arba pasiūlymų pateikimo termino pabaigos. Pirkimo dokumentų paaiškinimas (patikslinimas) paskelbiamas viešai ten pat, kur ir buvo paskelbti pirkimo dokumentai – CVP IS, o jei pirkimo dokumentai nebuvo skelbti viešai – pateikiamas tiesiogiai pirkimo dokumentus iš Perkančiosios organizacijos nustatyta tvarka įsigijusiems tiekėjams. Pirkimo dokumentų paaiškinimas (patikslinimas) turi būti paskelbtas arba tiekėjui tiesiogiai pateiktas taip, kad iki pasiūlymų pateikimo termino pabaigos būtų likę ne mažiau kaip 2 darbo dienos, o jei jų neįmanoma tokiu terminu paskelbti (tiekėjui pateikti), pasiūlymų pateikimo galutinis terminas nukeliamas vėlesniam laikui, per kurį tiekėjai, rengdami paraiškas ar pasiūlymus, galėtų atsižvelgti į šiuos paaiškinimus (patikslinimus). Skelbimas dėl pirkimo netikslinimas, jei nesikeičia kita skelbime apie pirkimą nurodyta informacija, tai yra, jei yra tikslinamas tik paraiškų pateikimo galutinis terminas;

69.3. Netaikomas Viešųjų pirkimų įstatymo 22 straipsnis, 23 straipsnis, taip pat 39 straipsnio 7

dalis ir 40 straipsnio 1 dalies 2 sakinio nuostata.

1. **SUPAPRASTINTOS SKELBIAMOS IR NESKELBIAMOS DERYBOS**

70. Supaprastintos skelbiamos derybos - apie pirkimą skelbiama viešai, pasiūlymus pateikti gali visi pirkimu suinteresuoti tiekėjai, o kai ribojamas kandidatų skaičius – paraiškas gali pateikti visi kandidatai, o pasiūlymus – tik Perkančioji organizacija pakviesti tiekėjai. Supaprastintos skelbiamos derybos vykdomos tokia pačia tvarka, kaip ir skelbiamos derybos. Supaprastintos neskelbiamos derybos – apie pirkimą viešai neskelbiama, o pasiūlymus gali pateikti tik Perkančiosios organizacijos pakviesti tiekėjai. Supaprastintos neskelbiamos derybos vykdomos tokia pačia tvarka, kaip ir neskelbiamos derybos, kaip tai yra nustatyta Viešųjų pirkimų įstatymo II skyriuje, išskyrus tai, kad:

70.1. pasiūlymų (paraiškų) pateikimo terminas negali būti trumpesnis kaip 7 darbo dienos nuo pirkimo paskelbimo CVP IS dienos arba 7 darbo dienos nuo kvietimo pateikti pasiūlymą (pasiūlymus) išsiuntimo tiekėjui (tiekėjams) dienos;

70.2. Perkančioji organizacija atsako į tiekėjo prašymą paaiškinti (patikslinti) pirkimo dokumentus, jei prašymas paaiškinti (patikslinti) pirkimo dokumentus yra gautas likus ne mažiau kaip 4 darbo dienoms iki paraiškų arba pasiūlymų pateikimo termino pabaigos. Pirkimo dokumentų paaiškinimas (patikslinimas) turi būti paskelbtas viešai ten pat, kur ir buvo paskelbti pirkimo dokumentai – CVP IS, o jei pirkimo dokumentai nebuvo skelbti viešai – pateiktas tiesiogiai pirkimo dokumentus iš Perkančiosios organizacijos nustatyta tvarka įsigijusiam (gavusiam) tiekėjui (įsigijusiems (gavusiems) tiekėjams). Pirkimo dokumentų paaiškinimas (patikslinimas) turi būti paskelbtas arba tiekėjui (tiekėjams) tiesiogiai pateiktas taip, kad iki pasiūlymų pateikimo termino pabaigos būtų likę ne mažiau kaip 2 darbo dienos, o jei jų neįmanoma tokiu terminu paskelbti (tiekėjui (tiekėjams) pateikti), paraiškų ar pasiūlymų pateikimo galutinis terminas turi būti nukeltas vėlesniamlaikui, per kurį tiekėjas (tiekėjai), rengdamas (rengdami) pasiūlymus, galėtų atsižvelgti į šiuos paaiškinimus (patikslinimus). Skelbimas dėl pirkimo netikslinimas (supaprastintų skelbiamų derybų atveju), jei nesikeičia kita skelbime apie pirkimą nurodyta informacija, tai yra, jei tikslinamas tik pasiūlymų ar paraiškų pateikimo galutinis terminas;

70.3. netaikomas Viešųjų pirkimų įstatymo 22 straipsnis, 23 straipsnis, taip pat 39 straipsnio 7 dalis ir 40 straipsnio 1 dalies 2 sakinio nuostata;

70.4. vykdant pirkimą supaprastintų skelbiamų ar supaprastintų neskelbiamų derybų būdu (toliau – derybų būdu), derybos su tiekėju (tiekėjais) dėl pasiūlymų turinio gali, tačiau neprivalo būti vykdomos. Jei Perkančioji organizacija nusprendžia konkretaus pirkimo atveju derybų su tiekėju (tiekėjais) dėl pasiūlymo turinio nevykdyti, apie tai nurodoma derybų būdu vykdomo pirkimo dokumentuose. Tokiu atveju derybų būdu vykdomam pirkimui pateikti pasiūlymai yra laikomi galutiniais pasiūlymais, kurie nagrinėjami, vertinami ir tarpusavyje palyginami Viešųjų pirkimų įstatymo 39 straipsnio nustatyta tvarka (išskyrus Viešųjų pirkimų įstatymo 39 straipsnio 7 dalies nuostatą). Nepaisant to, kad pirkimo dokumentuose ir yra numatyta, jog derybos dėl pasiūlymo turinio su tiekėju (tiekėjais) nebus vykdomos, Perkančioji organizacija turi teisę vykdyti derybas dėl pasiūlymo turinio, jeigu, susipažinus su pateiktais pasiūlymais, yra nustatoma, kad visi tiekėjai, kurių pateikti pasiūlymai atitinka derybų būdu vykdomo pirkimo dokumentų reikalavimus, Perkančiajai organizacijai siūlo per didelę ir nepriimtiną kainą. Tokiu atveju derybos dėl pasiūlymo turinio vykdomos taip, kaip tai yra numatyta Viešųjų pirkimų įstatymo 57 straipsnio 2 dalyje ir 58 straipsnyje.

1. **SUPAPRASTINTAS KONKURENCINIS DIALOGAS**

71. Supaprastintas konkurencinis dialogas – apie pirkimą skelbiama viešai, paraiškas dalyvauti pirkime gali pateikti visi pirkimu suinteresuoti kandidatai, o pasiūlymus – tik Perkančiosios organizacijos atrinkti kandidatai. Supaprastintas konkurencinis dialogas vykdomas tokia pačia tvarka kaip konkurencinis dialogas, kaip tai yra numatyta Viešųjų pirkimų įstatymo II skyriuje.

**XIV. DINAMINĖ PIRKIMO PROCEDŪRA IR ELEKTRONINIS AUKCIONAS**

72. Dinaminė pirkimo procedūra ir elektroninio aukciono pirkimo procedūros vykdomos tokia pačia tvarka, kaip tai yra numatyta Viešųjų pirkimų įstatymo II skyriuje.

**XV. SUPAPRASTINTAS PROJEKTO KONKURSAS**

73. Supaprastinto projekto konkurso procedūros vykdomos ta pačia tvarka, kaip tai numatyta Viešųjų pirkimų įstatymo II skyriaus aštuntame skirsnyje, išskyrus tai, kad pasiūlymų (projektų) pateikimo terminas turi būti ne trumpesnis kaip 7 darbo dienos nuo skelbimo apie supaprastintą projekto konkursą paskelbimo CVP IS dienos.

**XVI. TIEKĖJŲ APKLAUSA**

74. Pirkimą tiekėjų apklausos būdu atlieka Pirkimo organizatorius arba Komisija, jei bendrovės direktorius konkretų pirkimą tiekėjų apklausos būdu atlikti Komisijai.

75. Vykdant pirkimą apklausos būdu, tiesiogiai kreipiamasi į žinomus potencialius tiekėjus ir prašoma nurodyti pageidaujamų įsigyti prekių, paslaugų ar darbų kainas bei pateikti kitą reikalingą informaciją.

76. Taisyklėmis nenustatomas minimalus pasiūlymus pateikti kviestinų tiekėjų skaičius, kaip pirkimas atliekamas tiekėjų apklausos būdu. Kviestinų tiekėjų skaičių ir jų kandidatūras pasirenka Pirkimo organizatoius arba Komisija – priklausomai nuo to, kam yra pavesta atlikti pirkimą tiekėjų apklausos būdu. Kviestinų tiekėjų skaičius turi būti pakankamas tam, kad užtikrintų, jog pirkimui skirtos lėšos bus panaudotos racionaliai.

77. Kvietimas dalyvauti tiekėjų apklausoje gali būti žodinis arba rašytinis.

78. Žodiniais kvietimais laikomi tie, kurie perduodami žodžiu, telefonu arba elektroniniu paštu.

Rašytiniai kvietimai perduodami paštu, per kurjerį arba faksu.

79. Visiems tiekėjams, dalyvaujantiems tame pačiame pirkime, kvietimas dalyvauti apklausoje perduodamas vienoda forma.

80. Žodiniai kvietimai gali būti naudojami tais atvejais, kai pirkimą vykdo pirkimo organizatorius ir numatoma prekių, paslaugų ar darbų pirkimo sutarties vertė yra ne didesnė nei 10 000 Lt (be PVM), juos apibūdinti galima išsamiais, nuosekliais ir nedviprasmiškais veiksmais.

81. Rašytiniai kvietimai naudojami:

81.1. kai pirkimą vykdo Komisija nepriklausomai nuo pirkinio vertės;

81.2. kai pirkimą vykdo pirkimo organizatorius ir numatoma prekių ar paslaugų pirkimo sutarties vertė siekia nuo 10 000 iki 100 000 Lt (be PVM) ar darbų nuo 10 000 iki 500 000 Lt (be PVM).

82. Pasiūlymai pateikiami tokia forma, kokia buvo nurodyta kvietime.

83. Pasiūlymai nagrinėjami, lyginami bei vertinami Taisyklių VII skyriuje nustatyta tvarka.

84. Atlikus pirkimą apklausos būdu, Pirkimo organizatorius pirkimo metu atliktus veiksmus ir priimtus sprendimus fiksuoja Tiekėjų apklausos pažymoje pagal 1 priede pateiktą formą, kurią pasirašo pirkimo organizatorius. Jei apklausą atlieka Komisija, pirkimo procedūros metu atlikti veiksmai ir priimti sprendimai fiksuojami Komisijos posėdžių protokoluose. Tiekėjų apklausos pažyma gali būti nepildoma, kai prekių, paslaugų ar darbų pirkimo vertė yra mažesnė kaip 10 000 Lt (be PVM). Tokiu atveju Pirkimo organizatorius turi būti pasirengęs žodžiu pateikti informaciją apie pirkimą, jei tokiosinformacijos pareikalauja Bendrovės direktorius ar pirkimus kontroliuojančios institucijos.Tiekėjų apklausos pažymą tvirtina Bendrovės direktorius.

85. Tiekėjų apklausa laikoma įvykusia, jei yra gautas bent vienas nustatytus reikalavimus atitinkantis pasiūlymas.

86. Tiekėjų apklausos atveju tiekėjų kvalifikacija gali būti netikrinama. Jei tiekėjų kvalifikacija tikrinama, vadovaujamasi Viešųjų pirkimo įstatymo 32-38 straipsnių nuostatomis, išskyrus 33 straipsnio 1 dalį.

87. Apklausos atveju pirkimo dokumentuose gali būti pateikta ne visa informacija, nurodyta Taisyklių 19 punkte, jei ji konkrečiu atveju objektyviai nėra būtina. Jei tiekėjų apklausos atveju prašoma, kad tiekėjas (tiekėjai) pasiūlymą pateiktų raštu, pirkimo dokumentai, kurie pateikiami tiekėjui (tiekėjams), turi būti tikslūs ir išsamūs.

**XVII. MAŽOS VERTĖS PIRKIMŲ YPATUMAI**

88. Mažos vertės pirkimai – supaprastinti pirkimai, kai yra bent viena iš šių sąlygų:

88.1. prekių ar paslaugų pirkimo vertė yra mažesnė kaip 100 tūkst. Lt (be pridėtinės vertės mokesčio), o darbų vertė mažesnė kaip 500 tūkst. Lt (be pridėtinės vertės mokesčio);

88.2. perkamos panašios prekės, paslaugos ar perkami darbai yra suskirstyti į atskiras dalis, kurių kiekvienai numatoma sudaryti atskirą pirkimo sutartį ir kuri yra ne didesnė kaip 10 procentų bendros visų pirkimo dalių vertės perkant panašias prekes ir paslaugas ir ne didesnė kaip 1,5 procento bendros visų pirkimo dalių vertės perkant darbus.

89. Mažos vertės pirkimai gali būti atliekami visais šiose Taisyklėse nustatytais supaprastintų pirkimų būdais.

90. Perkančioji organizacija turi nustatyti pakankamą terminą kreiptis dėl pirkimo dokumentų paaiškinimo ir užtikrinti, kad paaiškinimai būtų išsiųsti visiems pirkimo dokumentus gavusiems tiekėjams.

91. Perkančioji organizacija mažos vertės pirkimų atveju pirkimo dokumentuose pateikia būtiną pasiūlymams parengti informaciją: pasiūlymų rengimo ir įforminimo reikalavimus, pirkimo objekto apibūdinimą, kvalifikacijos reikalavimus ir juos įrodančius dokumentus (jei tikrinama tiekėjų kvalifikacija), informaciją apie pasiūlymų vertinimą, apie pagrindines pirkimo sutarties sąlygas: prekių

pateikimo, paslaugų ar darbų atlikimo terminus, kainodaros taisykles, atsiskaitymo tvarką, pirkimo sutarties įvykdymo užtikrinimo reikalavimus (jei reikalaujamas sutarties įvykdymo užtikrinimas), jei reikalinga – kitas sąlygas. Tiekėjams turi būti suteiktos galimybės kreiptis pirkimo dokumentų paaiškinimų.

92. Nustatant pasiūlymų pateikimo terminą, atsižvelgiama į tai, ar CVP IS arba perkančiosios organizacijos ar kitoje interneto svetainėje yra paskelbtos ir laisvai prieinamos visos pirkimo sąlygos, ar tiekėjų prašoma pateikti informaciją apie kvalifikaciją, kokio sudėtingumo yra pirkimo objektas ir kitas aplinkybes.

93. Bendravimas su tiekėjais gali vykti žodžiu arba raštu. Žodžiu gali būti bendraujama (kreipiamasi į tiekėjus, pateikiami pasiūlymai) Taisyklių 80 punkte nustatytais atvejais.

94. Raštu pasiūlymus gali būti prašoma pateikti faksu, elektroniniu paštu, CVP IS priemonėmis ar vokuose. Perkančioji organizacija gali nereikalauti, kad pasiūlymas būtų pasirašytas, elektroninėmis priemonėmis pateikiamas pasiūlymas – užkoduotas (užšifruotas).

95. Pasiūlymus prašant pateikti vokuose (elektroninėmis priemonėmis – užkoduotus (užšifruotus)), į vokų atplėšimo procedūrą, išskyrus pirkimą, kurio metu deramasi, gali būti kviečiami pasiūlymus pateikę tiekėjai ar jų įgalioti atstovai. Vokų atplėšimo metu skelbiama tiekėjų pasiūlyta kaina, jei vertinama ekonomiškai naudingiausio pasiūlymo vertinimo kriterijumi – vertinamos techninės pasiūlymų charakteristikos. Jei užkoduotus (užšifruotus) pasiūlymus prašoma pateikti tik CVP IS priemonėmis, susipažinimo su pasiūlymais procedūra atliekama mažiausiai dviejų Komisijos narių, įgaliotų atidaryti pasiūlymus.

**XVIII. SUPAPRASTINTŲ PIRKIMŲ DOKUMENTAVIMAS IR ATASKAITŲ PATEIKIMAS**

96. Kai pirkimą vykdo Komisija, kiekvienas jos sprendimas protokoluojamas. Kai pirkimą vykdo Pirkimo organizatorius, gali būti pildoma tiekėjų apklausos pažyma (1 priedas).

97. Pirkimo sutartys, paraiškos, pasiūlymai, pirkimo dokumentai, paraiškų ir pasiūlymų nagrinėjimo bei vertinimo dokumentai, kiti su pirkimu susiję dokumentai, nepaisant jų pateikimo būdo, formos ir laikmenos, saugomi Lietuvos Respublikos dokumentų ir archyvų įstatymo nustatyta tvarka, tačiau ne mažiau kaip 4 metus nuo pirkimo pabaigos.

# 98. Ataskaita apie atliktus supaprastintus pirkimus teikiama Viešųjų pirkimų tarnybai VPĮ ir kitų norminių teisės aktų nustatyta tvarka.

**XIX. INFORMACIJOS APIE SUPAPRASTINTUS PIRKIMUS TEIKIMAS**

99. Susipažinti su informacija, susijusia su pasiūlymų nagrinėjimu, aiškinimu, vertinimu ir palyginimu, gali tiktai Komisijos nariai ir Perkančiosios organizacijos pakviesti ekspertai, Perkančiosios organizacijos vadovas, jo įgalioti asmenys. Ši informacija teikiama Viešųjų pirkimų tarnybai, kitiems asmenims ir institucijoms, turinčioms tokią teisę pagal Lietuvos Respublikos įstatymus, taip pat Lietuvos Respublikos Vyriausybės nutarimu įgaliotiems Europos Sąjungos finansinę paramą administruojantiems viešiesiems juridiniams asmenims.

100. Perkančioji organizacija, Komisija, jos nariai ar ekspertai ir kiti asmenys, nepažeisdami įstatymų reikalavimų, ypač dėl sudarytų sutarčių skelbimo ir informacijos, susijusios su jos teikimu kandidatams ir dalyviams, negali tretiesiems asmenims atskleisti Perkančiajai organizacijai pateiktos tiekėjo informacijos, kurios konfidencialumą nurodė tiekėjas. Tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai. Dalyvių reikalavimu Perkančioji organizacija turi juos supažindinti su kitų dalyvių pasiūlymais, išskyrus tą informaciją, kurią dalyviai nurodė kaip konfidencialią.

**XX. GINČŲ NAGRINĖJIMAS**

# 101. [Visi tiekėjai turi teisę pateikti bendrovei pretenziją dėl pirkimo dokumentų, pirkimo procedūrų, su pirkimu susijusių perkančiosios organizacijos veiksmų ar neveikimo, jeigu mano, kad tai pažeidžia jų teises ar teisėtus interesus. Esant tiekėjo pageidavimui jis turi būti žodžiu ar raštu supažindintas su pretenzijos pateikimo ir nagrinėjimo tvarka. Pretenzijos pateikiamos raštu per 5 kalendorines dienas nuo dienos, kurią tiekėjas sužinojo arba turėjo sužinoti apie tariamą savo teisių ar teisėtų interesų pažeidimą.](http://www.litrail.lt/www.nsf/0/4646DA78728E6E4AC1256C5C0045E64A#bmk414#bmk414)

# 102. [Nagrinėjamos visos tiekėjų pretenzijos, gautos iki pirkimo sutarties sudarymo.](http://www.litrail.lt/www.nsf/0/4646DA78728E6E4AC1256C5C0045E64A#bmk414#bmk414)

# 103. Gavus tiekėjo rašytinę pretenziją, pretenzijos nagrinėjimo laikotarpiu pirkimo procedūros yra sustabdomos, o atskirų procedūrų vykdymo terminai atidedami, kol šios pretenzijos bus išnagrinėtos ir priimtas sprendimas. Pirkimo procedūros nestabdomos, jeigu jas sustabdžius perkančioji organizacija ar tiekėjas patirtų daug didesnių nuostolių už tuos, kuriuos galėtų patirti pretenziją pateikęs tiekėjas ir tik gavus Viešųjų pirkimų tarnybos sutikimą.

# 104. Pirkimo procedūrų terminai privalo būti pratęsti pirkimo procedūrų sustabdymo laikui.

# 105. Priėmus sprendimą dėl pretenzijos, pirkimo procedūros tęsiamos. Jei dėl pretenzijų nagrinėjimo pratęsiami anksčiau tiekėjams pranešti pirkimo procedūrų terminai, apie tai tiekėjams turi būti išsiųsti pranešimai, nurodant terminų pratęsimo priežastis.

# 106. Pretenzija turi būti išnagrinėta ir motyvuotas sprendimas priimtas ne vėliau kaip per 5 dienas nuo pretenzijos gavimo dienos.

# 107. Apie priimtą sprendimą turi būti išsiųstas pranešimas pretenziją pateikusiam tiekėjui.

# 108. Jeigu nagrinėjama pretenzija dėl pirkimo dokumentų reikalavimų iki vokų atplėšimo, pripažinus pretenziją pagrįsta ir ją patenkinus (ištaisius pirkimo dokumentų reikalavimų prieštaravimus, neatitikimus įstatymui, (pakeitus/patikslinus kvalifikacinius, techninius reikalavimus ir kt.) bendrovė viešai skelbiamą informaciją, atitinkamai nukeliant vokų atplėšimo terminus, apie tai informuojant visus pareiškusius norą dalyvauti viešajame pirkime dalyvius.

**XXI. BAIGIAMOSIOS NUOSTATOS**

109. Taisyklės yra viešas dokumentas, kuris Viešųjų pirkimų įstatymo nustatyta tvarka yra paskelbtas CVP IS ir, esant galimybei, Perkančiosios organizacijos interneto svetainėje.

110. Taisyklių nuostatas pažeidę Perkančiosios organizacijos darbuotojai atsako teisės aktų nustatyta tvarka.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 UAB „Kretingos vandenys“

 Supaprastintų viešųjų pirkimų taisyklių

 1 priedas

**TIEKĖJŲ APKLAUSOS PAŽYMA**

|  |  |
| --- | --- |
|  Pirkimo objekto pavadinimas ir trumpas aprašymas: |  |
|  |
|  |
|  |
| Pirkimų organizatorius: |
|  Kreipimosi į tiekėjus (rangovus) būdas | Žodinis, Rašytinis |
|  Duomenys apie tiekėją (rangovą)  | Pavadinimas |  |  |  |
| Adresas |  |  |  |
| Telefonas |  |  |  |
| Pasiūlymą pateikiančio asmens pareigos, pavardė |  |  |  |
|  Pasiūlymo pateikimo data |  |  |  |
|  Pasiūlymų priėmimo terminas |  |  |  |
|  Pavadinimas | Kiekis | Pasiūlyta kaina (Lt) |
| Vieneto | Suma | Vieneto | Suma | Vieneto  | Suma |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| Bendra pasiūlyta kaina |  |  |  |  |  |  |
| Tinkamiausiu pripažintas tiekėjas (rangovas)  |  |
| Jeigu įvertinti mažiau nei 3 tiekėjų siūlymai, to priežastys: |

**Pažymą parengė pirkimų organizatorius:**

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

 (pareigos) (vardas, pavardė) (parašas, data)

**SPRENDIMĄ TVIRTINU:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

(Pareigos) ( vardas, pavardė) (parašas, data)